E-10356/2008

Mál þetta, sem dómtekið var 31. mars sl., er höfðað með stefnu birtri 3. nóvember sl.

Stefnandi er BM Vallá hf., Bíldshöfða 7, Reykjavík.

Stefndi er Íslenska leigufélagið ehf., Bolholti 6, Reykjavík.

Dómkröfur stefnanda eru þær að stefndi verði dæmdur til að greiða stefnanda 413.590 krónur, ásamt dráttarvöxtum samkvæmt III. kafla vaxtalaga nr. 38/2001 af 413.590 krónum frá 12. september 2008 til greiðsludags.

Þá er krafist málskostnaðar.

Stefndi gerir þá kröfu að hann verði alfarið sýknaður af öllum kröfum stefnanda.

Þá er krafist málskostnaðar.

Stefnandi krefur um greiðslu samkvæmt reikningi útgefnum 12. september 2008 að fjárhæð 413.590 krónur með gjalddaga 12. september 2008, vegna viðskipta stefnda við stefnanda.

Vísað er til meginreglu kröfuréttarins um efndir fjárskuldbindinga og skuldbindingargildi loforða.Ennfremur er vísað til ákvæða kaupalaga nr. 50/2000 aðallega 45. gr., 47. gr., 49. gr. og 51. gr. Kröfur um dráttarvexti, þ.m.t. vaxtavexti, styður stefnandi við reglur III kafla vaxtalaga nr. 38/2001. Krafan um málskostnað styðst við 1. mgr. 130. gr. laga 91/1991 um meðferð einkamála.

Af hálfu stefnda er því alfarið mótmælt að stefndi og stefnandi hafi átt í nokkrum viðskiptum. Hinn 1. október 2008 hafi stefnandi sent skeyti til stefnda þar sem hann krafði stefnda um greiðslu á reikningi að fjárhæð 413.590 krónur. Skeytinu hafi verið svarað af hálfu stefnda með áritun þess efnis að stefndi hefði ekkert með Verkstofuna ehf., að gera. Ekkert réttarsamband sé á milli stefnda og stefnanda og hafi stefndi ekki átt í neinum viðskiptum við stefnanda.

Hið rétta sé að viðskiptasamband hafi verið á milli Verkstofunnar ehf. og stefnanda, sbr. framlagt viðskiptayfirlit, og hafi það félag keypt steinsteypu o.fl. af stefnanda.

Stefndi og Verkstofan ehf. séu með sama heimilisfang að Bolholti 6 í Reykjavík. Upphaflega hafi stefnandi gefið út samskonar reikning, þ.e.a.s. vegna sömu viðskipta, með sömu fjárhæð, sömu dagsetningu á réttan aðila, eða Verkstofuna ehf., kt. 550904- 2170.

Skv. framlögðu viðskiptayfirliti hafi Verkstofan ehf. greitt stefnanda 403.010 krónur og 49.143 krónur, en skuldi stefnanda 413.590 krónur sem sé stefnufjárhæð þessa máls.

Krafa stefnanda beinist því að röngum aðila og því ber að sýkna stefnda, sbr. 2. mgr. 16. gr. laga nr. 91/1991.

Lagarök:

Stefndi vísar til reglna kröfu- og samningaréttar. Þá vísar stefnandi til 2. mgr. 16. gr. laga um meðferð einkamála nr. 91/1991.

Krafan um málskostnað styðst við 1. mgr. 130. gr. laga nr. laga nr. 91/1991 um meðferð einkamála.

NIÐURSTAÐA

Fram kom hjá stafsmanni stefnda, vitninu M-kvk-þgf J-kvk-þgf B-kvk-þgf, að steypa sem pöntuð var 12. september hafi verið pöntuð af Verkstofunni ehf. en við athugun hafi komið í ljós að lokað hefði verið fyrir reikningsviðskipti Verkstofunnar ehf. hjá stefnanda. Fram kom hjá vitninu að stefndi hafi ekki beðið um steypu þessa.

Ekki er sýnt fram á að stefndi hafi pantað umrædda steypu og verður hann því sýknaður af öllum kröfum stefnanda.

Eftir úrslitum málsins verður stefnandi dæmdur til að greiða stefnda 250.000 krónur í málskostnað.

DÓMSORÐ

Stefndi, íslenska leigufélagið ehf. skal sýkn af öllum kröfum stefnanda, BM Vallár hf.

Stefnandi greiði stefnda 250.000 krónur i málskostnað.

A-x-x V. M-kk-nf.